open-index/open-wikipedia-markdown huggingface dataset:
யுரேனியம் போரோ ஐதரைடு

**யுரேனியம் போரோ ஐதரைடு** *(Uranium borohydride)* என்பது U(BH4)4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். போரோ ஐதரைடுடன் கூடிய இந்த யுரேனியம் அணைவு எளிதில் ஆவியாகிறது. பச்சை நிறத்துடன் காணப்படும் இச்சேர்மம் திண்ம நிலையில் பலபகுதிக் கட்டமைப்பைக் கொண்டுள்ளது. ஆனால் நான்முக ஒற்றைப்படியாக ஆவியாகிறது. 

## தயாரிப்பு

யுரேனியம் டெட்ராபுளோரைடுடன் அலுமினியம் போரோ ஐதரைடு சேர்த்து வினைப்படுத்தி யுரேனியம் போரோ ஐதரைடு தயாரிக்கப்படுகிறது :

: UF4 + 2 Al(BH4)3 → U(BH4)4 + 2 Al(BH4)F2.  

யுரேனியம் டெட்ராகுளோரைடுடன் இலித்தியம் போரோ ஐதரைடு சேர்த்து வெற்றிடத்தில் திண்மநிலை வினைக்கு உட்படுத்துவதன் மூலமாகவும் இச்சேர்மத்தைத் தயாரிக்க முடியும் :

:UCl4 + 4 LiBH4 → U(BH4)4 + 4 LiCl. 

U(BH4)4 திண்ம நிலையில் பலபகுதிக் கட்டமைப்பைப் பெற்றிருந்தாலும் U(BH3CH3)4 ஒருபகுதிக் கட்டமைப்ப்பிலும் எளிதில் ஆவியாகக் கூடியதாகவும் உள்ளது. 

## வரலாறு

மன்காட்டன் திட்டக்காலத்தில், யுரேனியத்தின் ஐசோடோப்புகளைப் பிரித்தெடுக்கும் விரவுதல் முறை பிரித்தலுக்கு உகந்த, ஆவியாகும் யுரேனியச் சேர்மங்களை கண்டறிய வேண்டிய தேவை எழுந்தது. 60 ° செ வெப்பநிலையில் 4 மி.மீ.பாதரசம் (530 பாசுகல்) என்ற ஆவியழுத்த அளவில் விரைந்து ஆவியாகும் யுரேனியச் சேர்மமாக யுரேனியம் எக்சாபுளோரைடும் இதையடுத்து விரைந்து ஆவியாகும் சேர்மமாக யுரேனியம் போரோ ஐதரைடும் அறியப்பட்டன. எர்மான் இர்விங் செல்சிங்கெர் மற்றும் எர்பர்டு சார்லசு பிரௌன் இணைந்து யுரேனியம் போரோ ஐதரைடைக் கண்டறிந்தனர். எர்பர்டு சார்லசு பிரௌன் சோடியம் போரோ ஐதரைடையும் கண்டறிந்தவர் என்பது குறிப்பிடத்தக்கது ஆகும்.
  
யுரேனியம் எக்சாபுளோரைடு அதிக அரிப்புத்தன்மை கொண்ட ஒரு சேர்மமாகும். கையாள்வதற்கு அதிக இடர்பாடுகளைக் கொடுத்ததால் போரோ ஐதரைடிற்குப் பயன்படுத்துவதில் மறுபரிசீலனை செய்யவேண்டியிருந்தது. யுரேனியம் எக்சாபுளோரைடு தொடர்பான சிக்கல்கள் களையப்பட்டன. தயாரிக்கும் தொகுப்பு முறைகளும் இறுதி செய்யப்பட்டன. இயற்கையில்  போரான் பரவலாக 10B (20%) மற்றும் 11B (80%) என்ற  இரண்டு ஓரிடத்தான் வடிவங்களில் காணப்படுவதால், ஐசோடோப்புகளைப் பிரித்தெடுத்தலில் போரோ ஐதரைடுகள் இயல்பற்ற ஈந்தனைவிகளாகக் கருதப்பட்டன.
 
## மேற்கோள்கள்

பகுப்பு:யுரேனியம்(IV) சேர்மங்கள்
பகுப்பு:போரோஐதரைடுகள்
பகுப்பு:ஒருங்கிணைப்புப் பலபடிகள்
பகுப்பு:கனிமவேதியியல் பலபடிகள்
கருத்தியல் வளிம விதி

ஒரு **கருத்தியல் வளிம விதி** (Ideal gas law) என்பது, ஒரு கருத்தியல் வளிமத்தின் நிலைகளை விவரிக்கும் ஒரு நிலைச் சமன்பாடு ஆகும். இதில் சிறு குறைகள் இருந்தாலும், பெரும்பாலான வளிமங்களின் பலவகையான புறநிலையில் அவற்றின் இயல்பை விவரிக்க இவ்விதி உதவுகிறது. இது 1834ஆம் ஆண்டு பென்வா கிளேப்பரோன் என்பவரால் முன்வைக்கப்பட்டது. தரவுகளின் அடிப்படையில் விளக்கப்பட்ட பாயில் விதி, சார்லசு விதி, அவகாதரோவின் விதி ஆகியவற்றின் கலவையாக இதனை வெளிப்படுத்துகின்றார்.

பெரும்பாலும், கருத்தியல் வளிம விதி, கீழ்க்காணும் சமன்பாட்டின் மூலமாக வெளிப்படுத்தப்படும். 
:PV = nRT,

இதில்: 
* P என்பது வளிமத்தின் அழுத்தம்
* V என்பது வளிமத்தின் கனவளவு
* n என்பது வளிமத்தின் மோல் அளவு,
* R என்பது கருத்தியல் வளிம மாறிலி, 
* T என்பது வளிமத்தின் வெப்பநிலை
என்றாகும்.

## மேற்கோள்கள்

பகுப்பு:வளிம விதிகள்
பகுப்பு:நிலைச் சமன்பாடு
வளிம மாறிலி

**வளிம மாறிலி** (*gas constant*) அல்லது **கருத்தியல் வளிம மாறிலி** (*ideal gas constant*) என்பது கருத்தியல் வளிம விதி போன்ற பலவற்றில் பயன்படுத்தப்படும் ஒரு இயற்பியல் மாறிலி ஆகும். இது பொதுவாக,  அல்லது **** என்னும் குறியீடு மூலம் காட்டப்படும்.

வளிம மாறிலியின் மதிப்பு:
:

## மேற்கோள்கள்

பகுப்பு:வளிமங்கள்
பகுப்பு:இயற்பியல் மாறிலிகள்
நமசிவாய மூர்த்திகள்

**நமசிவாய மூர்த்திகள்** என்பவர் திருவாவடுதுறை ஆதீனத்தை கி.பி 14 ஆம் நூற்றாண்டில் தோற்றுவித்தவர் ஆவார். இவரை‌ திருவாவடுதுறை ஆதின குரு முதல்வர் என அழைக்கின்றனர்.

## இளமைப் பருவம்
நமசிவாய மூர்த்திகள் நாகப்பட்டினம் மாவட்டம் மயிலாடுதுறைக்கு அருகிலுள்ள மூவலூரில் பிறந்தார். இவருக்குப் பெற்றோர் இட்ட பெயர் வைத்தியநாதன் என்பதாகும். இவருடைய குருவான சித்தர் சிவப்பிரகாசர் ஒரு நாள் வீதி வழியே சென்ற வைத்தியநாதனைக் கண்டு தன்னுடன் அழைத்து திருவாவடுதுறை வந்தார்.

வைத்தியநாதரின் ஆன்மீக ஈடுபாடு அறிந்து, அவருக்குத் தீட்சை அளித்தார். உடன்,*நமசிவாயம்* எனும் பெயரையும் சூட்டினார். சிவப்பிரகாசர் தாம் வீற்றிருந்த இடத்தில் ஓர் அறை அமைந்து அங்கு இருந்து சித்தாந்த மரபு தழைக்க, சிவஞான உபதேசம் செய்துவர ஆணையிட்டார்.

## குருபரம்பரை
திருவாவடுதுறை ஆதீனக் குருபரம்பரை வளர்ந்தோங்க வேண்டும் என்பதற்காக நமசிவாயமூர்த்திகள், மறைஞான தேசிகருக்கு ஆசாரிய அபிடேகம் செய்து இளவரசாக நியமித்தார். மறைஞானர் தம் குருவின் நாமம் சொல்லிய படியே நிட்டைக் (முக்தி) கூடினார். அவர் நிட்டைக் கூடிய இடத்திற்கு மறைஞான தபோவனம் என்ற பெயர் உண்டாயிற்று.

## சமாதி கூடல்
நமசிவாய மூர்த்திகள் ஓர் தை மாதத்து அசுபதி நன்னாளில் முக்தி பெற்றார். அவர் முக்தி பெற்ற திருவாவடுதுறை ஆதீனத்தில் ஞானசமாதித் திருக்கோயில் எழுப்பப்பெற்று தினமும் காலை, மாலை பூஜைகள் நடைபெற்று வருகின்றன. 

## குருபூசை
நமசிவாய மூர்த்திகள் மறைந்த தை மாதம் அசுபதி நாளிலிருந்து 10 நாள்கள் சுவாமிகளின் குருபூஜை ஆண்டுதோறும் நடைபெற்று வருகின்றது.
இதன் தொடக்கமாக, கொடி மரத்திற்கு சிறப்பு அபிஷேக ஆராதனைகள் செய்யப்பட்டு, அன்னக்கொடி ஏற்றப்படுகிறது. பத்து நாள்கள் நடைபெறும் இந்தத் திருவிழாவில் நாள்தோறும் சிறப்பு பூஜைகளும், சிறப்பான சமயப் பணியாற்றி வருபவர்களுக்கு ஐந்தாயிரம் ரூபாய் பொற்கிழியுடன் விருதுகள் வழங்கும் நிகழ்ச்சிகளும், ஆன்மிகப் புத்தகங்கள் வெளியீடும் நடைபெறுகிறது.  

ஐந்தாம் நாள் உற்சவமாக கோமுக்தீஸ்வரர் கோயிலில் திருஞானசம்பந்தருக்கு இறைவன் பொற்கிழி வழங்கும் விழா நடைபெறுகிறது. குருமுதல்வர் நமசிவாய மூர்த்திகள் சந்நிதியில் சிறப்பு அபிஷேக ஆராதனை செய்யப்படுகிறது.‌ திருவாவடுதுறை ஆதினம் பல்லக்கில் வீதியுலா செல்வதும், ஞானகொலுக்காட்சி காண்பதும், பட்டணப்பிரவேசம் ஆகியவை நடைபெறுகின்றன.

## மேற்கோள்
1) மு.அருணாசலம்,"தமிழ் இலக்கிய வரலாறு"14 ஆம் நூற்றாண்டு - பக்கம்-128.

## உசாத்துணை
பூசை.சுப்பிரமணியத்தம்பிரான்,"குருபரம்பரை விளக்கம்" திருவாவடுதுறை ஆதீனம்.
திரிசக்தி,தீபாவளி மலர்-2010, பக்கம்-158.

பகுப்பு:சைவ சித்தாந்தவாதிகள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
உலக பால் நாள்

**உலக பால் நாள்** (*World Milk Day*) என்பது ஐக்கிய நாடுகள் சபையின் உணவு மற்றும் வேளாண் அமைப்பினால் உலகளாவிய உணவாக பாலின் முக்கியத்துவத்தை உணர்ந்து கொள்வதற்காகக் கடைபிடிக்கப்படும் ஒரு நாளாகும்.

## வரலாறு
இது 2001 ஆம் ஆண்டு முதல் ஒவ்வொரு ஆண்டும் சூன் 1ஆம் தேதியன்று கடைபிடிக்கப்படுகிறது. இது பால் பண்ணையுடன் தொடர்புடைய நடவடிக்கைகளுக்குக் கவனம் செலுத்துவதற்கான ஒரு வாய்ப்பை வழங்கும் நோக்கத்திற்காக உருவாக்கப்பட்டுள்ளது. பால் ஒரு உலகளாவிய உணவு என்பதை உணர்ந்து கொள்ள இதே நாளில் பல நாடுகளில் தனிப்பட்ட மற்றும் தேசிய விழாக்களுக்குக் கூடுதல் முக்கியத்துவம் தரப்படுகிறது.
2016 ஆம் ஆண்டில், உலக பால் தினம் நாற்பதுக்கும் மேற்பட்ட நாடுகளில் கொண்டாடப்பட்டது. தேசியப் பொருளாதார மதிப்பை ஊக்குவிப்பதில் கவனம் செலுத்துவதன் முக்கியத்துவம் மற்றும் தேசிய பால் உற்பத்தியில் முக்கியப் பங்கு வகிப்பதில் கவனம் செலுத்துவதன் நோக்கம் ஆகியவற்றை உணர்த்த மாரத்தான் ஓட்டம், பண்ணைப் பார்வையிடல், பள்ளி சார்ந்த நடவடிக்கைகள், கச்சேரிகள், நிகழ்ச்சிகள், மாநாடுகள், கருத்தரங்குகள் மற்றும் போட்டிகள் மூலம் பாலின் முக்கியத்துவத்தை உணர்த்துதல்.
2017 ஆம் ஆண்டு ஜூன் 1 ஆம் தேதி, பண்ணைத் துறை "ஒரு கோப்பையை உயர்த்துங்கள்" (ஆங்கிலத்தில் : “Raise a Glass” ) தலைப்பில் சமூக வலைதளங்களில் உலக பால் தினம் (#WorldMilkDay) எனும் பிரச்சார ஹேஸ்டேக்(hashtag) மூலம் ஒரு சிறப்பு பிரச்சாரத்தை கொண்டாடுகிறது.

## மேற்கோள்கள்

## வெளி இணைப்புகள்
* Official FAO site
* World Milk Day website 

பகுப்பு:ஐக்கிய நாடுகளின் சிறப்பு நாட்கள்
பகுப்பு:சூன் சிறப்பு நாட்கள்
பகுப்பு:பால்
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
மாறிலி

**மாறிலி** (*Constant*) என்பது பின்வரும் ஏதாவதொன்றாக இருக்கலாம்:

## கணிதம்
* மாறிலி (கணிதம்), மாறாக் கணியம்
* கணித மாறிலிகள்

## ஏனையவை
* இயற்பியல் மாறிலி
* மாறிலி (கணினியியல்)

பகுப்பு:மாறிலிகள்
பைரோபாசுபாரிக் காடி

**பைரோபாசுபாரிக் காடி** (*Pyrophosphoric acid*) H4P2O7 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இருபாசுபாரிக் காடி, பைரோபாசுபாரிக் அமிலம், இருபாசுபாரிக் அமிலம் என்ற பெயர்களாலும் இதை அழைக்கலாம். [(HO)2P(O)]2O. என்று விரிவாகவும் இதன் மூலக்கூற்று வாய்ப்பாட்டை விளக்கியும் எழுதலாம். பைரோபாசுபாரிக் காடி மணமற்றதாகவும் நிறமற்றதாகவும் காணப்படுகிறது. தண்ணீர், டை எத்தில் ஈதர் மற்றும் எத்தில் ஆல்ககால் போன்ற கரைப்பான்களில் கரைகிறது.
 
நீரற்ற நிலை பைரோபாசுபாரிக் அமிலம் இரண்டு வெவ்வேறு வடிவங்களில் படிகமாகிறது. இவை முறையே 54.3 மற்றும் 71.5 °செல்சியசு வெப்பநிலையில் உருகுகின்றன. பைரோபாசுபாரிக் காடி பாசுபாரிக் அமிலத்தை தயாரிக்க உதவும் முக்கிய ஆதாரமான பாலிபாசுபாரிக் அமிலத்தின் ஒரு அங்கமாகும். பைரோபாசுபாரிக் காடியின் எதிர்மின் அயனிகள், உப்புகள், எசுத்தர்கள் போன்றவற்றை பைரோபாசுபேட்டுகள் என்று அழைப்பர்.
## தயாரிப்பு
பாசுபாரிக் அமிலத்துடன் பாசுபோரைல் குளோரைடை சேர்த்து வினைபுரியச் செய்தால் பைரோபாசுபாரிக் காடி உருவாகிறது.:
:  →  

சோடியம் பைரோபாசுபேட்டிலிருந்து அயனிப் பரிமாற்ற வினை அல்லது காரீய பைரோபாசுபேட்டுடன் ஐதரசன் சல்பைடை சேர்த்து சூடுபடுத்தியும் பைரோபாசுபாரிக் காடியை உருவாக்க இயலும்.
## வினைகள்
உருகும்போது, பைரோபாசுபாரிக்  அமிலம் விரைவாக பாசுபாரிக் அமிலம், பைரோபாசுபாரிக் அமிலம் மற்றும் பாலிபாசுபாரிக் அமிலங்களின் சமநிலை கலவையாக மாறுகிறது. பைரோபாசுபாரிக் அமிலத்தின் எடையின் சதவீதம் சுமார் 40% ஆகும். உருகிய நிலைஅயிலிருந்து இதை மறுபடிகமாக்குவது கடினம்
குளிர்ந்த நீரில் கரையக்கூடியது என்றாலும், அனைத்து பாலிபாசுபாரிக் அமிலங்களைப் போலவே பைரோபாசுபாரிக்  அமிலமும் நீராற்பகுப்புக்கு உட்படுகிறது.
: H4P2O7 + H2O  2H3PO4
பைரோபாசுபாரிக் அமிலம் ஒரு நடுத்தர வலுவான கனிம அமிலம் ஆகும்.
## பாதுகாப்பு
பைரோபாசுபாரிக் அமிலம் அரிக்கும் தன்மை கொண்டதாக இருந்தாலும், இது நச்சுத்தன்மை வாய்ந்ததாக தெரியவில்லை.
## வரலாறு
பைரோபாசுபாரிக் அமிலம் என்ற பெயர் 1827 ஆம் ஆண்டில் "கிளாசுகோவின் கிளார்க்" என்பவரால் வழங்கப்பட்டது.   சோடியம் பாசுபேட்டு உப்பை செம்பழுப்பு வெப்பநிலைக்கு  சூடாக்குவதைத் தொடர்ந்து கண்டுபிடிப்புக்கு பெருமை சேர்த்தார். பாசுபாரிக் அமிலத்தை செம்பழுப்பு வெப்பநிலைக்கு சூடாக்கும் போது பைரோபாசுபாரிக் அமிலம் உருவாகிறது. இது சூடான நீரில் கரைக்கப்பட்டு பாசுபாரிக் அமிலமாக மாற்றப்பட்டது.
## இவற்றையும் காண்க
* பைரோகந்தக அமிலம்
* ஏடிபி
* ஆர்த்தோ அமிலம்
* முப்பாசுபாரிக் அமிலம்

## மேற்கோள்கள்

## புற இணைப்புகள்
*Pyrophosphoric acid at PubChem

பகுப்பு:ஐதரசன் சேர்மங்கள்
பகுப்பு:பாசுபேட்டுகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:அமில நீரிலிகள்
பகுப்பு:பாசுபரசு சேர்மங்கள்
பகுப்பு:பைரோபாசுபேட்டுகள்
புதர்

**புதா்** அல்லது **முட்செடி** என்பது சிறியது முதல் நடுத்தர அளவுள்ள சிலவகையான தாவரங்களைக் குறிக்கும் சொல்லாகும். செடிகள் போலல்லாமல், புதர்கள் தரையில் மேலே விறைப்புத்தன்மை வாய்ந்த தண்டுகளைக் கொண்டுள்ளன. இவை பல நெருங்கிய கிளைகள், குறுகிய உயரம் ஆகியவற்றால் மரங்களிலிருந்து வேறுபடுகின்றன. பொதுவாக இவை 6 மீ (20 அடி) உயரத்துக்கு கீழ் உள்ளன. பல இனத் தாவரங்கள் வளர்ந்து வரும் நிலைமையைப் பொறுத்து, புதர்கள் அல்லது மரங்களாக வளரலாம். சிறிய, உயரம் குறைந்த புதர்கள், பொதுவாக 2 மீ (6.6 அடி) உடையவை. பொதுவாக லாவெண்டர், பெரிவிங்கில் மற்றும் மிகச் சிறிய தோட்ட வகை ரோஜாக்கள் போன்றவை பெரும்பாலும் "சப்ராபுகள்" என அழைக்கப்படுகின்றன.

## காணப்படும் பகுதி
தரிசுநிலங்களில் புதா் மண்டிக் காணப்படும். மிதமான மழையைப் பெறும் நிலப்பகுதிகளில் பொதுவாகப் புதா்கள் காணப்படுகின்றன. அதிகமான மழைப்பொழிவைப் பெறும் பசுமை மாறாக்காடுகளிலும் உயரமான மரங்களின் கீழ் அடுக்கில் புதா்கள் அமைந்துள்ளன.

## புதா்த் தாவரங்கள்
துத்தி, சுண்டைக்காய், எலந்தை, கடுக்காய், தூதுவளை, செம்பருத்தி, ஆவாரை, பெருந்தும்பை போன்ற செடிவகைத் தாவரங்களும் கோரை, நாணல், சம்பு போன்ற புல்வகைத் தாவரங்களும் புதா்த்தாவரங்களாகும்.

## சிறப்பு
1)	புதா் ஒரு வகையான சூழியல் வாழிடம் ஆகும்.
2)	மூலிகைப் போன்ற பயன்மிக்க தாவரங்கள் இயற்கையாக வளருமிடமாகும்.
3)	காற்று, மழையினால் ஏற்படும் மண்ணரிப்பைத் தடுக்கின்றது.

## மேற்கோள்கள்

பகுப்பு:தாவரங்கள்
பகுப்பு:தாவர அமைப்பியல்
காலவுயிரியல்

**கால உரியல்** என்பது உயிரியலின் ஒரு பிரிவாகும். இப்பிரிவு கால நேரத்துடன் தொடா்புடைய உயிரியல் நிகழ்வுகளை ஆய்வு செய்யும் பிரிவாகும். இச்சொல் கிரேக்க மொழியிலிருந்து உருவானது ஆகும். குரோனோ என்பதன் பொருள் 'காலம்' என்பது ஆகும். இது பொதுவாக உயிரிய சுழற்சியுடன் தொடா்புடைய துறையாகும்.

காலவுயிரியல் உயிரியலின் மாற்றுப்பிரிவுகளுடன் உடற்கூறியல், உடலியங்கியல், மரபியல், நடத்தை மூலக்கூற்று உயிரியல் தொடா்புடையது ஆகும். 
## விளக்கம்
வாழும் உயிரினங்களில் உயிரியல் செயல்பாடுகளில் நேரம் மற்றும் கால மாறுபாடுகளால் பல அத்தியாவசிய உயிரியல் செயல்முறைகள் ஏற்படுகின்றன. இவை (அ) விலங்குகளின் ( உணவுண்பது, உறங்குவது, விழிப்பது, இனப்பெருக்கப் புணா்ச்சி போன்றவை), (ஆ) தாவரங்களின் ( இலையுதிா்வு ஒளிச்சேர்க்கை எதிர்வினைகள் முதலியன), மற்றும் பூஞ்சை மற்றும் புரோட்டோசோவா போன்ற நுண்ணுயிர் உயிரணுக்களிலின் செயல்பாடுகளும் நிர்ணயிக்கப்படுகின்றன. இவை பாக்டீரியாவிலும் காணப்படுகின்றன. இவை நாற்சுழற்சி, திங்கள் சுழற்சி, ஆண்டு சுழற்சி ஆகிய பல்வேறு நிலைகளில் நிகழும் நிகழ்வுகளாகும். இவற்றுள் நாற்சுழற்சி மிகமுக்கியமானது. நாற்சுழற்சி என்பது கிட்டத்தட்ட ஒருநாளின் 24 மணிநேர அளவில் நிகழ்வது ஆகும்.
எடுத்துக்காட்டாக மனிதா்களின் உறக்கத்தை எடுத்துக்கொள்ளலாம். உயிரினங்களின் பகல்நேர செயல்பாடுகள் பகலாடி, இரவுநேர செயல்பாடுகள் இரவாடுதல், காலை மற்றும் அந்திப் பொழுதுகளின் செயல்பாடுகள் எழுஅந்தியாடல் எனவும் அழைக்கப்படுகிறன.

## மேற்கோள்கள்

பகுப்பு:நரம்பணுவியல்
கஸ்தூரிபா காந்தி பாலிகா வித்யாலயா

**கத்தூரிபா காந்தி பாலிகா வித்யாலயா** என்பது இந்திய அரசால் ஆகத்து 2004-ஆம் ஆண்டு அறிமுகப்படுத்தப்பட்ட அனைவருக்கும் கல்வித் திட்டத்தி்ன் கீழ் செயல்படுத்தப்படும் கல்வித் திட்டமாகும்.  இத்திட்டமானது தாழ்த்தப்பட்டோர், பழங்குடியினர்,
இதர பின்தங்கிய வகுப்பினர். சிறுபான்மையினர், வறுமைக் கோட்டிற்கு கீழ் உள்ள குடும்பத்தைச் சார்ந்த பெண் குழந்தைகளுக்குக் கல்வி அறிவு வழங்குவதற்காக கல்வியில் பின்தங்கிய பகுதிகளில் தொடங்கப்பட்டது.

## குறிக்கோள்கள்

கிராமப்புறங்களில், குறிப்பாக, பின்தங்கிய சமூகங்களில் பாலினப் பாகுபாடுகள்  நிறைந்துள்ள நிலையில், தொடக்க நிலை, உயர்தொடக்கநிலைகளில் பெண் குழந்தைகளி்ன் கல்வி அறிவு மாணவர்ளை விட பின்தங்கியுள்ளது.  எனவே தரமான கல்வியைப் பின்தங்கிய பகுதியில் உள்ள பெண் குழந்தைகளுக்கு வழங்குவதை உறுதிப்படுத்துவதோடு, அதைச் சாத்தியமானதாக ஆக்குவதற்காக உண்டு உறைவிடப் பள்ளியாகத் தொடக்கநிலையில் செயல்படுத்தப்படுகிறது.

## தகுதிகள்

2004-ஆம் ஆண்டு பள்ளிகள் தொடங்குவதற்கான தகுதியுள்ள் பகுதிகள் வரையறுக்கப்பட்டுள்ளன.  
# கல்வியில் பின்தங்கிய பகுதிகளில் தொடங்கப்படுதல் 
# கிராமப்புறப் பகுதிகளில் பெண்குழந்தைகளின் எழுத்தறிவு நிலை குறைந்துள்ள இடங்கள்.
# ஆண் பெண் எழுத்தறிவு நிலையில் வேறுபாடு நிறைந்துள்ள பகுதி.
# பழங்குழயினர்,   தாழ்த்தப்பட்டவர், பிற பின்தங்கிய வகுப்பினர் நிறைந்திருக்கும் பகுதி.
# பள்ளி செல்லாத பெண் குழந்தைகள் நிறைந்துள்ள பகுதி.
# முறையான பள்ளிகள் தொடங்கப்பட முடியாத நிலையில் உள்ள சிறு, சிறு பகுதிகள்.

2008-ஏப்ரல் 1 முதல் வரையறுக்கப்பட்டுள்ள  தகுதியுடைய பகுதிகள்: 
* 2001- தேசிய மக்கள்தொகை கணக்கெடுப்பின்படி கிராமப்புற பெண் எழுத்தறிவு  விகிதம் 30 விழுக்காட்டிற்கு குறைவாக உள்ள 316 வட்டாரங்கள்.
* 2001- தேசிய மக்கள்தொகை கணக்கெடுப்பின்படி  பெண்கள்  எழுத்தறிவு  விகிதம் 53.67   விழுக்காட்டிற்கு குறைவாக உள்ள சிறுபான்மையினர் நிறைந்துள்ள 94 நகர்ப்புற  மற்றும் மாநகரப் பகுதிகள்.

## மையங்கள்

அசாம், ஆந்திரபிரதேசம், தெலுங்கான, அருணாச்சல பிரதேசம், பீகார், சத்தீசுகர், குஜராத்,  ஆரியானா, இமாச்சலப் பிரதேசம், ஜம்மு மற்றும்  காஷ்மீர், ஜார்கண்ட், கர்நாடகா, மத்தியப்பிரதேசம், மஹாராட்டிரா, மணிப்பூர், மேகாலயா, மிசோரம், நாகலாந்து, ஒடிசா, பஞ்சாப்,  இராசத்தான், தமிழ்நாடு, திாிபுரா, உத்திரப்பிரதேசம், உத்ரகாண்ட், மேற்குவங்கம், டெல்லி, தத்ர-நாகர்காவேலி முதலான 28 மாநிலங்களிலும் ஒன்றியப் பிரதேசங்களிலும் நடைமுறைப்படுத்தப்பட்டுள்ளது.

இந்திய அரசால் 20578 கத்தூாிபா காந்தி பாலிகா வித்யாலயா மையங்கள் தொடங்கப்பட்டுள்ளன.  இவற்றில் 427 மையங்கள் முசுலீம் சமயத்தவர் நிறைந்துள்ள பகுதிகளிலும், 612 மையங்கள் பழங்குடியினத்தவர் நிறைந்துள்ள பகுதிகளிலும், 688 மையங்கள் தாழ்த்தப்பட்டவர்கள் நிறைந்துள்ள பகுதிகளிலும் தாெடங்கப்பட்டுள்ளன.  இம்மையங்களில் 750 மையங்கள் உண்டு உறைவிடப் பள்ளிகளாகத்  தொடங்கப்பட்டுள்ளன.  இம்மையங்களில் சேர்வதற்குத் தாழ்த்தப்பட்டவர்கள், பழங்குடியினர் பிற பின்தங்கிய வகுப்பினர், சிறுபான்மை சமூகத்தைச் சார்ந்தவர்களுக்கு 75 விழுக்காடும் வறுமைக்கோட்டிற்கு கீழ் உள்ள குடும்பத்தைச் சார்ந்தவர்களுக்கு 25 விழுக்காடும் ஒதுக்கீடு செய்யப்பட்டுள்ளது.

## மேற்கோள்கள்

## வெளியிணைப்புகள்
* Kasturba Gandhi Balika Vidyalaya
* http://www.pib.nic.in/newsite/mbErel.aspx?relid=94614

பகுப்பு:இந்தியாவில் மகளிர் கல்வி
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
திரவ நைட்ரஜன்

thumb|திரவ நைதரசன்
thumb|திரவ நைதரசனைப் பயன்படுத்தி மாணவர்கள் வீட்டில் பனிக்கூழ் தயாரித்தனர்.
**திரவ நைதரசன்** (*liquid nitrogen*, **LN<sub>2</sub>**) என்பது மிகவும் குறைந்த வெப்பநிலையில் திரவ நிலையில் இருக்கும் நைதரசன் ஆகும். இது ஒரு நிறமற்ற தெளிவான திரவம் ஆகும். இதன் கொதிநிலையில் () அடர்த்தி 0.807 கி/மிலி ஆகும். இதன் மின்கோடுபுவூடக மாறிலி 1.43. நைதரசன் முதன் முதலில் 1883 ஏப்ரல் 15 இல் சகில்லோனியன் பல்கலைக்கழகத்தில் போலந்து இயற்பியலாளர்களான சிக்முந்த் வுரூபிளேவ்ஸ்கி, கரோல் ஓல்செவ்சுக்கி ஆகியோரால் திரவமாக்கப்பட்டது. தொழில்முறையில் இது திரவக் காற்றை பகுதிபடக் காய்ச்சி வடித்தலின் மூலம் உருவாக்கப்படுகிறது. இதன் பிசுக்குமை அசிட்டோனதை விட பத்து மடங்கு குறைவானதாகும். திரவ நைதரசன் குளிரூட்டியாகப் பரவலாகப் பயன்படுத்தப்படுகிறது. திரவ நைதரசன் ஒரு ஈரணுத் திரவம் ஆகும். அதாவது திரவமாக்கலின் போது N2 வளிமத்தின் N சகப் பிணைப்பின் ஈரணு இயல்பு மாற்றமடையாமல் இருக்கும்.

## இயல்புகள்
N2 மூலக்கூறின் ஈரணுத் தன்மை திரவமாக்கலுக்குப் பிறகு தக்கவைக்கப்படுகிறது. N2 மூலக்கூறுகளுக்கு இடையிலான பலவீனமான வான் டெர் வால்சு தொடர்பு சிறிய அணுக்கரு ஈர்ப்பை ஏற்படுத்துகிறது. இதுவே நைதரசனின் கொதிநிலை வழக்கத்திற்கு மாறாகக் குறைவாக இருப்பதற்கான காரணமாகும்.

## மேற்கோள்கள்

பகுப்பு:நைதரசன்
பகுப்பு:மருத்துவக் கருவிகள்
பகுப்பு:தொழிற்சாலை வாயுக்கள்
பகுப்பு:நீர்மங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
உலகப் பெற்றோர் நாள்

**உலகப் பெற்றோர் நாள்** (Parents' Day) என்பது ஐக்கிய நாடுகள் சபையால் சூன் 1-ஆம் நாள் அன்று பெற்றோரின் அர்ப்பணிப்புக்கான ஓர் அடையாளமாக உலகளாவிய பெற்றோர் நாளாக அறிவிக்கப்பட்டுள்ளது. இது முதலில் அன்னையர் நாளாக மட்டுமே வடிவமைக்கப்பட்டது. பின்னர் இது தந்தையர் நாளாக தனியாகக் கொண்டாடப்படுவது மற்றும் விடுமுறை நாட்களைக் கணக்கில் கொண்டு பெற்றோர் இருவரையும் சேர்த்து  கொண்டாட முடிவு செய்யப்பட்டது.

## சர்வதேச அளவில்
உலகெங்கிலும் அனைத்து பெற்றோர்களின் தன்னலமற்ற அர்ப்பணிப்பு மற்றும் குழந்தைகளுக்காக வாழ்க்கையைத் தியாகம் செய்தல் ஆகியவற்றிற்காக உலகின் அனைத்து பெற்றோர்களையும் பாராட்ட வேண்டும் எனக் கருதி சூன் 1 ஆம் நாளை உலகப் பெற்றோர் நாள் என ஐக்கிய நாடுகள் சபையினர் அறிவித்தனர். இதுவும் பன்னாட்டுக் குழந்தைகள் நாளும் ஒரே நாளில் கொண்டாடப்படுகிறது.

## அமெரிக்காவில்
அமெரிக்காவில் பெற்றோர் நாள் சூலை மாதம் நான்காம் ஞாயிற்றுக்கிழமை கடைபிடிக்கப்படுகிறது. இது குழந்தைகள் வளர்ப்பதில் பெற்றோரின் பங்கை அங்கீகரிப்பதற்காக 1994 ஆம் ஆண்டில் குடியரசுத்தலைவர் பில் கிளிண்டன் அவர்களால் கொண்டுவரப்பட்டது.  இது அமெரிக்கா முழுவதும் கொண்டாடப்படுகிறது.

## தென் கொரியாவில்
தென் கொரியாவில் பெற்றோர் நாள் மே 8 ஆம் தேதி அன்று கொண்டாடப்படுகிறது. பெற்றோர் தினத்தை கொரிய அரசும் பொதுமக்களும் கொண்டாடுகின்றனர். பெற்றோரை கௌரவிக்கும் நிகழ்வாக இது அமைகிறது.இரட்டடுக்கான இதழ்களையுடைய மஷ்ர்ச் செடிவகைகளை தங்களது பெற்றோருக்கு வழங்குவர். மேற்கத்தியக் கலாச்சாரம் மற்றும் கன்பூசியசின் ஆதரவாளர்கள் இணைந்து கொண்டாடும் இந்நாள் விடுமுறை ஆகும். பொது நிகழ்வுகளை தென்கொரியாவின் உடல்நம மற்றும் பராமரிப்புத்துறை விருதுகள் வழங்கி கொண்டாடுகிறது.

## சான்றுகள்

## வெளி இணைப்புகள்
*National Parents' Day Coalition 
*White House press release proclaiming Sunday, July 23, 2006 as Parents' Day

பகுப்பு:மே சிறப்பு நாட்கள்
பகுப்பு:சூன் சிறப்பு நாட்கள்
பகுப்பு:சூலை சிறப்பு நாட்கள்
பகுப்பு:ஐக்கிய அமெரிக்காவின் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
கைபேசிவழிக் கற்றல்

**கைபேசிவழிக் கற்றல்** (*M-Learning*) என்பது பல சூழ்நிலைகளில் கற்றல், சமூக, உள்ளடக்கத் தொடர்புகளைத் தனிப்பட்ட மின்னனியல் கருவிகள் மூலம் கற்றல் ஆகும்.

திறந்தமுறை இணையக் கல்வியின் வழிப் பயிலும் மாணவர்கள் தங்களது நேர வசதிக்காக கைபேசிக்  கருவிக் கல்வித் தொழில்நுட்பத்தைப் பயன்படுத்துகின்றனர். கைபேசிவழிக் கற்றல் தொழில்நுட்பங்களில் கையடக்கக் கணினிகள், எம்பி 3  இசையலைககள், அலைபேசிகள் மற்றும் மேசைக்கணிப்பொறி ஆகியவை அடங்கும். 
கைபேசிவழிக் கற்றல் கற்போரின் இயக்கத்தின் மீது கவனம் செலுத்தி, சிறிய தொழில்நுட்பங்களுடன் தொடர்பு கொள்கிறது. கைபேசிக்கருவிகளைப் பயன்படுத்திக் கற்றல் பொருள்களை உருவாக்குவது முறைசாராக் கல்வியின் ஒரு முக்கியப் பகுதியாக அமைகிறது. கைபேசிவழிக் கற்றல் கிட்டத்தட்ட எங்கு இருந்தும் அணுக முடியும் வகையில் அமைந்துள்ளது.
உடனடிக் கருத்துகள், உதவிக்குறிப்புகள் மூலம் அதே உள்ளடக்கத்தைப் பயன்படுத்தி அனைவருக்கும் பகிர்தல் ஏற்பட வாய்ப்புள்ளது.  
கைபேசிவழிக் கற்றல் புத்தகங்கள், குறிப்புகளுக்கு மாற்றாக விளங்குகிறது. 

## கைபேசிவழிக் கற்றல் மதிப்புகள்

* வகுப்பறையில் புதிய தொழில்நுட்பத்தைக் கொண்டு வருவது முதன்மையானது. புத்தகங்கள், கணினிகளை விடவும் பயன்படுத்தப்படும் கைபேசிகள் மிகவும் இலகுவானவை.
* கைபேசிவழிக் கற்றல் பயிற்றுவிக்கும் செயல்முறை வகைகளை மாணவர்களிடையே ஒன்றுகலந்த கற்றல் அணுகுமுறையாகப் பயன்படுத்தலாம்.
* கைபேசிவழிக் கற்றல் கற்றல் செயல்பாட்டை ஆதரித்து ஒருங்கிணைக்கிறது.
* கைபேசிவழிக் கற்றல் சிறப்பு தேவைகளுடன் கூடிய மாணவர்களுக்கான பயனுள்ள கூடுதல் கருவியாகும். இருப்பினும், குறுஞ்செய்தி,  பல்லூடக குறுஞ்செய்தி ஆகியவை மாணவர்களிடம் குறிப்பிட்ட குறைபாடுகள், சிரமங்களைப் பெற்று இருக்கும்.
* கைபேசிவழிக் கற்றல்  இளைஞர்களைக் கற்றலில் மீண்டும் ஈடுபடுத்த ஒரு கொக்கி போலப் பயன்படுத்தப்படுகிறது.

## கைபேசிவழிக் கற்றல் நன்மைகள்
* ஒப்பீட்டளவில் மலிவான விலையில் கிடைக்கின்றன. கைபேசிகள் தனிக்கணினி, மடிக்கணினிகளைக் காட்டிலும் விலை குறைவாக இருக்கும்.
* பல்லூடக உள்ளடக்க, உருவாக்க ஏந்துகளைக் கொண்டிருக்கும்.
* தொடர்ச்சியான கற்றலும்  கற்றலில் ஆதரவும்.
* பயிற்சி செலவு குறைவு.
* இன்னும் கூடுதலான கற்றல் பட்டறிவு பெறுதல்.
* மரபான கல்வி நிறுவனங்களுக்குப் புதிய வாய்ப்புகள்.
* எளிதில் கிடைக்கும் வகையில் உள்ளது.
* ஒத்திசைவுக் கற்றல் பட்டறிவு.

## அறைகூவல்கள்
* இணைப்பும் மின்கல ஆயுளும்.
* திரை அளவு.
* இடைநில்லாத வேக இணைப்பு.
* ஒரு குறிப்பிட்ட கருவி ஏற்கும் கோப்பு / இயல்பு வடிவமைப்புகளின் எண்ணிக்கை.
* படைப்பாக்க குழுவில் இருந்து உள்ளடக்கப் பாதுகாப்பும் பதிப்புரிமைச் சிக்கலும்.
* பல தரநிலைகள், பல திரை அளவுகள், பல இயக்க முறைமைகள்.
* கைபேசித் தளங்களில் இருக்கும் மின்-கற்றல் பொருட்கள் மறுபடி எடுப்பது.
* வரையறுக்கப்பட்ட நினைவகம். 

* பாதுகாப்பு.
* வேலை வாழ்க்கைச் சமனிலை.
* முதலீட்டுச் செலவு.

## வளர்ச்சி
* செய்முறைகள், ஆய்வுகள், வேலைகளில் பயன்படுதல்.
* இடம் சார்ந்த, சூழ்நிலைக் கற்றல்.
* சமூக வலைப்பின்னலைக் கைபேசிவழிக் கற்றல்.
* கைபேசி விளையாட்டுகள்.

## தகவல் வாயில்கள்

## மேற்கோள்கள்

## வெளி இணைப்புகள்
*Mobile Learning Research
*Mobile Learning as the Future of Learning

பகுப்பு:கற்றல்
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
ஆண்ட்ராய்டு ஓரியோ

**ஆண்ட்ராய்டு ஓரியோ** (Android Oreo) என்பது ஆண்ட்ராய்டு செல்லிடத் தொலைபேசி இயக்க முறைமையின் எட்டாவது பதிப்பின்  குறியீட்டுப் பெயர் ஆகும். இஃது  மார்ச் 21, 2017 அன்று முதல் மேம்பாட்டு முன்னோட்டமாக வெளியிடப்பட்டது. இரண்டாவது மேம்பாடு முன்னோட்டம் மே 17, 2017 அன்று வெளியிடப்பட்டது.

## வரலாறு
மார்ச் 21, 2017 இல், நெக்ஸஸ் 5X, நெக்ஸஸ் 6P, நெக்ஸஸ் பிளேயர், பிக்சல் சி மற்றும் பிக்சல் நுண்ணறிபேசி சாதனங்களுக்குக் கிடைக்கும் வகையில்  அண்ட்ராய்டு "ஓ" எனும் இயங்குதள முன்னோட்டத்தை  முதலில் வெளியிடப்பட்டது..மொத்தம் நாண்கு முன்னோட்டத்தைக்  கூகிள் வெளியிட திட்டமிட்டுள்ளது.இரண்டாவது,மே 17, 2017 அன்று வெளியிடப்பட்டது.அது பீட்டா தரமுறையாகக்  கருதப்படுகிறது மேலும் சூன் மற்றும் சூலையில்  மேலும் முன்னோட்டங்கள் வெளியிடப்பட உள்ளன. 2017 ஆம் ஆண்டின் மூன்றாவது காலாண்டில் அதிகாரப்பூர்வமாக அதன் இறுதி அறிவிப்பினை வெளியீடு செய்யத் திட்டமிடப்பட்டுள்ளது.

ஆகத்து 21 அன்று **ஓரியோ** என்று கூகுள் நிறுவனம் இதற்கு அதிகாரப்பூர்வமான அறிவிப்பை வெளியிட்டது.

## அம்சங்கள்
### பயனர் அனுபவம்
வரக்கூடிய அறிவிப்புகளை உறக்கநிலையில் வைக்க முடியும், மேலும் "சேனல்கள்" என்று அறியப்படும் தலைப்பு அடிப்படையிலான குழுக்களில் அதனைச்  சேர்க்கலாம். எளிதாக ரிங்டோன் போன்றவற்றை அமைத்திடலாம். அமைப்புகள் பயன்பாட்டில் ஒரு புதிய வடிவமைப்புத்  தோற்றத்தைக் கொண்டிருக்கும். ஒரு வெள்ளை தீம் மற்றும் பல்வேறு அமைப்புகளின் விரிவான வகைப்படுத்தலைக்  கொண்டிருக்கும்..
### மேடை
பயன்பாட்டு மென்பொருள்களில் பல்வேறு வண்ணங்களைப் பயன்படுத்த முடியும்.. மேலும் பின்புலமாக இயங்கக் கூடியவற்றின் நடவடிக்கையில் கூடுதல் கட்டுப்பாடுகளை விதிக்கும். இதன் மூலம் அதன் மின்கல திறனை மேம்படுத்தும்.  ஆண்ட்ராய்டு ஓ இயங்குதளத்தில் புதிய முகவடிகளை (எமோஜி) கொண்டுள்ளது. அது யுனிகோட் 10 என்ற தரத்தில் சேர்க்கப்படும். முகவடிவிற்கான புதிய எழுத்துரு சேர்க்கப்படும்.  இது ஆண்ட்ராய்டு கிட்கேட்டில் அறிமுகம்செய்யப்பட்ட "குமிழ்" வடிவமைப்புக்கு எதிரிடையாக வடிவமைக்கப்பட்டுள்ளது. இது 1 ஜி.பி ரேமினைக் கொண்ட  செல்லிடத் தொலைபேசிக்காகவே ஆண்ட்ராய்டு கோ என்பதனை அறிமுகம் செய்ய உள்ளது.மேலும் சாதனத்திற்குப்  பொருத்தமான பயன்பாடுகளினை முன்னிலைப்படுத்திக் காட்டும்..
## இவற்றையும் காண்க
ஆண்ட்ராய்டு பதிப்புகளின் வரலாறு
## சான்றுகள்

பகுப்பு:ஆண்ட்ராய்டு இயக்குதளக் கருவிகள்
பகுப்பு:ஆண்ட்ராய்டு பதிப்புகள்
ஆண்ட்ராய்டு எக்லேர்

**ஆண்ட்ராய்டு "எக்லேர்"** (Android "Eclair**")** என்பது கூகுள் நிறுவனம் உருவாக்கிய ஐந்தாவது  ஆண்ட்ராய்டு இயங்குதளம் ஆகும்.இது  அக்டோபர் 26, 2009இல் வெளியானது. ஆண்ட்ராய்டு 2.1 ஆனது ஆண்ட்ராய்ட் 1.6 "டோனட்" இல் இருந்த பல குறைகளை களைந்துள்ளது.

## அம்சங்கள்
### பயனர் அம்சங்கள்
முகப்பு திரையில் கூகிள் தேடல் பட்டையைக் காண்பிக்கும் சேண்மை பெரிதாக்கம் காட்சி முறை, வெள்ளை சமநிலை, வண்ண விளைவு மற்றும்  உள்ளிட்ட பல புதிய புகைப்பட அம்சங்களுடன்  மறுவடிவமைப்பு செய்யப்பட்டது. புகைப்பட தொகுப்பு பயன்பாட்டில் அடிப்படை புகைப்பட செப்பனிடும் கருவிகளும் சேர்க்கப்பட்டுள்ளன.  பேச்சுணரி அறிமுகப்படுத்தப்பட்டது. இது கமா எனும் விசைக்குப் பதிலாக மாற்றப்பட்டது.

## மேடை
குறுஞ்செய்திகளை தேடி கண்டுபிடிக்கும் வசதி உள்ளது. கூகிள் மேப்ஸ், மின்னஞ்சல் போன்ற வசதிகள் மேம்படுத்தப்பட்டன. மெய்நிகர் விசைப்பலகையின் மூலமாக வேகமான தட்டச்சு வசதியினையும்  இது பக்கக் குறி போன்ற வசதிகளை வழங்குகிறது. மேலும் நாட்காட்டி, அனுகல் போன்ற வசதிகளும் மேம்படுத்தப்பட்டன. இணைய உலாவலுக்காக, மீயுரைக் குறியிடு மொழி 5, உலாவியை புதுப்பிப்பு செய்தல், உருவ அளவு மாற்றம் செய்தல்,  போன்ற வசதிகள் உள்ளன.

## இவற்றையும் காண்க
ஆண்ட்ராய்டு பதிப்புகளின் வரலாறு

## சான்றுகள்

பகுப்பு:ஆண்ட்ராய்டு
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஆண்ட்ராய்டு பதிப்புகள்
லிவர்மோர், கலிபோர்னியா

**லிவர்மோர்** என்பது அமெரிக்காவின் கலிபோர்னியா மாநிலத்தில், அலமேடா கவுண்டியில் அமைந்திருக்கும் ஒரு நகரம் ஆகும்.
இது சான்பிரான்சிசுகோ வளைகுடா பகுதிக்குக் கிழக்கே உள்ளது. 2014 ஆம் ஆண்டு கணக்கெடுப்பின் படி  86870 பேர் இந்நகரில் வாழ்ந்தனர். 

அரசுப்பள்ளிகள், தனியார் பள்ளிகள், கல்லூரிகள், பீனிக்ஸ் பல்கலைக்கழகம் எனப் பல கல்வி நிலையங்கள் உள்ளன.
அறிவியல் துறை ஆய்வு மாணவர்களுக்கு உதவித்தொகை வழங்கும் ஹெர்ட்ஸ் பவுண்டேசன் இவ்வூரில் உள்ளது.
எல். எல் .என்.எல். எனப்படும் இலாரன்சு லிவர்மோர் நேசனல் இலபாரட்டரியை 1952-இல் அரசு தோற்றுவித்தது. இந்த ஆய்வுக் கூடம் 
அணு ஆய்வுகளை மேற்கொண்டு நடத்தி வருகிறது.

நூற்றாண்டு விளக்கு என்று அழைக்கப்படுகிற 4 வாட் மின் விளக்கு 1901 ஆம் ஆண்டு முதல் அணையாமல் தொடர்ந்து எரிந்துகொண்டு இருக்கும் விளக்கு லிவர்மோரில் இருப்பது கின்னஸ் புத்தகத்தில் இடம் பெற்றுள்ளது.

தி இண்டிபென்டென்ட் என்னும் ஒரு செய்தி நாளிதழ் லிவர்மோரிலிருந்து வெளிவருகிறது.

## மேற்கோள்கள்

பகுப்பு:அமெரிக்க நகரங்கள்
பகுப்பு:கலிபோர்னிய நகரங்கள்
ஆண்ட்ராய்டு நுகட்

**ஆண்ட்ராய்டு "நுகட்"** (Android Nougat ) என்பது ஆண்ட்ராய்டு இயக்க முறைமையின் ஏழாவது பெரிய பதிப்பு ஆகும்.இது  மார்ச் 9, 2016 அன்று ஆல்பா சோதனை பதிப்பாக வெளியிடப்பட்டது, பின்பு ஆகஸ்ட் 22, 2016 அன்று அதிகாரப்பூர்வமாக வெளியிடப்பட்டது, இது நெக்ஸஸ் சாதனங்களில் மட்டும் பயன்படுத்தும் வகையில் முதலில் இருந்தது.நுகட் உடன் வெளியிடப்பட்ட முதல் புதிய திறன்பேசி எல்ஜி வி 20ஆகும்.
## வரலாறு
கூகிள் ஐ/ஓ மேம்பாட்டாளர் மாநாட்டிற்கு முன்னால், மார்ச் 9, 2016 அன்றே கூகிள் ஆண்ட்ராய்டு நுகட் இன் முதல் ஆல்ஃபா பதிப்பு வெளியிட்டது. இதன் சோதனை பதிப்பானது முதலில் நெக்சஸ் அலைபேசிகளில் மட்டும் பயன்படுத்தும் வகையில் இருந்தது.பின்பு அதில் மாற்றம் கொண்டுவரப்பட்டது. ஏப்ரல் 13, 2016 இல், அண்ட்ராய்டு நுகட் பீட்டாவின் இரண்டாவது முன்னோட்டம் வெளியிடப்பட்டது. மே 18, 2016 இல் நடைபெற்ற கூகிள் மேம்பாட்டாளர் மாநாட்டிலிது பற்றி விரிவாக விவாதிக்கப்பட்டது.அதில் மெய்நிகர் தொழில்நுட்பம் பற்றியும், அதன் அடுத்த சோதனை பதிப்பையும் வெளியிட்டனர்..15, 2016 அன்று அதனுடைய நான்காவது  சோதனை பதிப்பினை வெளியிட்டது..சூன்30,2016 -ல் அதிகாரப்பூர்வ பதிப்பினை வெளியிட்டது.அது ஆண்ட்ராய்டு இயங்குதளத்தின் 7 வது பதிப்பாக வெளியிடப்பட்டது.
## வசதிகள்
### பயனர் அனுபவம்
இந்த பதிப்பில் அறிவிப்புகளின் முறைகளில் மாற்றம்கொண்டுவந்துள்ளது. அதனை பட்டியலிடவும் அழைப்பினை உள் சென்று பார்க்காமலே அதற்கு பதில் தரவும் முடியும்.அமைப்புகளில் உள்ள ஐகான்களின் அளவினை மாற்றவும் முடியும்.ஆண்ராய்டு வியரில் பயன்படுத்த முடியும்.
பல சாளர(multi-window mode) இதில் உள்ளது.இதன் மூலம் ஒரே சமயத்தில் இரண்டு பயன்பாடுகளை செய்ய முடியும்.உதாரணமாக படம் பார்த்துக் கொண்டே உலாவியில் தேட முடியும்.புதிய டேட்டா சேவர் பயன்பாடு பின்புல நிகழ்வுகளை கட்டுப்படுத்தி அதிகமான இணையத்தை சேமிக்கச் செய்கிறது

### மேடை
இரண்டாவது முன்னேற்ற பதிப்பில் வுல்கான் (Vulkan) என்பதின் உதவியுடன் சிறப்பான வரைகலை திறனுடன் (graphics performance) செயல்படுகிறது.யுனிகோட் ஒன்பதாவது பதிப்புடன் வந்த முதல் இயங்குதளம் ஆகும். மேலும் இதனுடன் முகவடிவும் சேர்க்கப்பட்டுள்ளது.

## இவற்றையும் காண்க
ஆண்ட்ராய்டு பதிப்புகளின் வரலாறு
**'முந்தைய பதிப்புகள்**'
* ஆண்ட்ராய்டு ஓ
* ஆண்ட்ராய்டு கப் கேக்
* 
## சான்றுகள்

பகுப்பு:ஆண்ட்ராய்டு பதிப்புகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பொட்டாசியம் ஐதரசனாக்சலேட்டு

**பொட்டாசியம் ஐதரசனாக்சலேட்டு** *(Potassium hydrogenoxalate)* KHC2O4 அல்லது K+•HO2C-CO2− என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும், பொட்டாசியம் பையாக்சலேட்டு, அமில பொட்டாசியம் ஆக்சலேட்டு, ஒற்றைகார பொட்டாசியம் ஆக்சலேட்டு, சாரெல் உப்பு, சால் அசிட்டோசெல்லா, எலுமிச்சை உப்பு என்ற பல்வேறு பெயர்களாலும் இவ்வுப்பு அழைக்கப்படுகிறது. ஐதரசனாக்சலேட்டு எதிர்மின் அயனியின் மிகப்பொதுவான ஓர் உப்பாக இச்சேர்மம் கருதப்படுகிறது. பொட்டாசியம் ஐதராக்சைடும் ஆக்சாலிக் அமிலமும் 1:1 என்ற மோலார் விகிதத்தில் வினைபுரிந்து பொட்டாசியம் ஐதரசனாக்சலேட்டு உருவாகிறது.

சில தாவரங்களில் குறிப்பாக சாரெல் போன்ற பல்லாண்டுத் தாவரங்களில் பொட்டாசியம் ஐதரசனாக்சலேட்டு காணப்படுகிறது. வர்த்தக முக்கியத்துவம் வாய்ந்த புகைப்படவியலில், பளிங்குக்கல் மெருகூட்டுதல், மைக்கறை அகற்றுதல் போன்ற செயல்பாடுகளுக்காக இதைப் பயன்படுத்துகின்றனர். 
 
## பண்புகள்

நீரற்ற பொட்டாசியம் ஐதரசனாக்சலேட்டு வெண்மையானது. நெடியற்றது. படிகத் திண்மமான இவ்வுப்பு நீரில் கரையக்கூடியதாகவும் (அறை வெப்பநிலையில் 2.5கி/100 கிராம்) நீரை உறிஞ்சக்கூடியதாகவும் உள்ளது. 50 °செல்சியசு வெப்பநிலைக்கு கீழ் மிகக்குறைவான கரைதிறன் கொண்ட பொட்டாசியம் டெட்ராக்சலேட்டு உருவாகி வீழ்படிவாகிறது .

ஒற்றைநீரேற்றான பொட்டாசியம் ஐதரசனாக்சலேட்டு (KHC2O4•H2O) 100 °செல்சியசு வெப்பநிலையில் நீரை இழக்கிறது .

நீரற்ற இவ்வுப்பு குறிப்பிடத்தக்க ஒருக்கமில்லா மீட்சிப்பண்பை பெற்றுள்ளது. ஏனெனில் இதன் கட்டமைப்பில் ஐதரசன் பிணைக்கப்பட்ட ஐதரசனாக்சலேட்டு எதிர்மின்னயனி அணிவரிசைத் தகடுகள்  K–O அயனிப் பிணைப்புகளால் பிணைக்கப்பட்டுள்ளன .
 
## நச்சுத்தன்மை

பொட்டாசியம் ஐதரசனாக்சலேட்டு கண்களில், சளிச்சவ்வுகளில், இரைப்பை – குடல் வழியில் எரிச்சலை உண்டாக்குகிறது. மேலும் இவ்வுப்பு மாரடைப்பையும் மரணத்தையும் கூட ஏற்படுத்தலாம் .

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:ஆக்சலேட்டுகள்
யசோவர்மன்

**யசோவர்மன்** (Yashovarman) ஹர்ஷவர்தனருக்குப் பின்  கன்னோசியை தலைநகராக் கொண்டு,  கி பி எட்டாம் நூற்றாண்டில் வட இந்தியாவை  ஆண்ட  மன்னர் ஆவார்.

யசோவர்மன் அரசவையில் புகழ்பெற்ற சமஸ்கிருத மொழி கவிஞர்களான பவபூதி   மற்றும் **வாக்பதி** இருந்தனர். 
 
சமண சமய சாத்திரங்களின் படி, யசோவர்மனுக்குப் பின்னர் அவரது மகன் ஆமா என்பவர் கன்னோசியை 749 முதல் 753  முடிய ஆண்டதாக குறிப்பிடுகிறது. 

## மேற்கோள்கள்

**ஆதார நூற்பட்டியல்**
*
*
*
*
* 
*

## வெளி இணைப்புகள்
*''The Gaudavaho'', a poem composed by Yashovarman's court poet Vakpati

பகுப்பு:உத்தரப் பிரதேசத்தின் வரலாறு
பகுப்பு:இந்திய அரசர்கள்
ஆண்ட்ராய்டு கப் கேக்

**ஆண்ட்ராய்டு 1.5 "கப்கேக்"** (Android Cupcake) என்பது கூகிள் உருவாக்கிய மூன்றாவது ஆண்ட்ராய்டு பதிப்பு ஆகும். இந்த வெளியீடு பயனர் மற்றும் முன்னேற்பாளர்களுக்கான புதிய அம்சங்களையும் அத்துடன் ஆண்ட்ராய்டு இயங்குதள கட்டமைப்பின் ஏ.பி.ஐ இல் உள்ள மாற்றங்களையும் உள்ளடக்கியுள்ளது. ஆண்ட்ராய்டு 1.5 இல் திரை-விசைப்பலகை மற்றும் ப்ளூடூத் ஆதரவு, போன்ற புதிய அம்சங்கள் மற்றும் பயன்பாட்டு மேலாண்மை மற்றும் பல கூகிள் பயன்பாடுகள் போன்ற மேம்பாடுகள் சேர்க்கப்பட்டுள்ளன.
## சான்றுகள்

பகுப்பு:ஆண்ட்ராய்டு மென்பொருட்கள்
பகுப்பு:ஆண்ட்ராய்டு பதிப்புகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
ஓஸ்போர்ன் ஸ்மித்

**ஓஸ்போர்ன் ஸ்மித்**  (Sir Osborne Arkell Smith, 26 திசம்பர் 1876- 30 ஆகத்து 1952) இந்திய ரிசர்வ் வங்கியின் முதல் ஆளுநராக இருந்தவர்.  இவர் 1935 ஏப்பிரல் மாதம் முதல் தேதி முதல் 1937 சூன் 30 வரை ஆளுநர் பதவியில் இருந்தார்.

## பணிகள்

நியூ தெற்கு வேல்ஸ் வங்கியில் 20 ஆண்டுகளும், காமன்வெல்த் பாங்கு ஆப் ஆத்திரேலியாவில் 10 ஆண்டுகளும் பணியாற்றினார்.
1926 இல் இந்தியாவுக்கு வந்தார். இம்பீரியல் பாங்க் ஆப் இந்தியா என்ற வங்கியின் மேலாண் ஆளுநராகப் பதவி வகித்தார்.
இவருக்கு தகைசால் பட்டம்  ஒன்றை இந்தியாவின் கவர்னர் ஜெனரல் லார்டு இர்வின் அளித்தார். மேலும் சில பதவிகள் இவருக்கு வழங்கப்பட்டன.

இம்பிரியல் வங்கியில் ஆற்றிய பணிகளினால்  ஒஸ்போர்ன் ஸ்மித் இந்திய வங்கி வட்டாரங்களில் பேர் விளங்கியவர் ஆனார்.
பண மாற்று விகிதம் நிர்ணயிப்பதிலும் வட்டி விகிதங்கள் நிர்ணயிப்பதிலும்  இந்திய அரசுடன் கருத்து முரண் ஏற்பட்டதால் இவர் பதவிக் காலம் நிறைவுக்கு முன்னதாகவே ரிசர்வ் வங்கி ஆளுநர் பதவியிலிருந்து விலகினார். இவர் காலத்தில் இந்திய ரூபாய்த் தாள்களில் இவர் கைச்சாத்து இடவில்லை.

## சான்றாவணம்

பகுப்பு:இந்திய ரிசர்வ் வங்கியின் ஆளுநர்கள்
பகுப்பு:1876 பிறப்புகள்
பகுப்பு:1952 இறப்புகள்
பென்சிலிக் அமிலம்

**பென்சிலிக் அமிலம்** *(Benzilic acid)* என்பது C14H12O3 அல்லது (C6H5)2(HO)C(COOH) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். அரோமாட்டிக் அமிலமான இச்சேர்மம் வெண்மை நிறத்தில் படிகங்களாகக் காணப்படுகிறது. பல முதல்நிலை ஆல்ககால்களில் பென்சிலிக் அமிலம்  கரைகிறது. 

## தயாரிப்பு

பென்சில், எத்தனால், பொட்டாசியம் ஐதராக்சைடு ஆகியனவற்றின் கலவையை சூடுபடுத்துவதால் பென்சிலிக் அமிலத்தைத் தயாரிக்க முடியும். 
பென்சால்டிகைடை இருபடியாக்கல் வினைக்கு உட்படுத்தி பென்சில் தயாரித்த பின்னர், பென்சிலிக் அமில மறுசீரமைப்பு வினையினால் பென்சிலிக் அமிலம் தயாரிக்கும் மற்றொரு முறையை 1838 ஆம் ஆண்டில் இலீபிக் கண்டறிந்தார். 

## பயன்கள்

கிளிடினியம், திலான்டின், புளுட்ரோபியம் உள்ளிட்ட கிளைக்கோலேட்டு மருந்துவகைப் பொருட்களை பெருமளவில் தயாரிப்பதற்கு பென்சிலிக் அமிலம் பயன்படுத்தப்படுகிறது. இவை மசுகாரினிக் அசிட்டைல்கோலின் ஏற்பிகளின் எதிர் மருந்துகளாகும்.

திறனழிக்கும் முகவரான 3-குயினுகிளிதினைல் பென்சிலேட்டு பெருமளவில் தயாரிப்பதற்கு பென்சிலிக் அமிலம் பயன்படுத்தப்படுகிறது. மனமருட்சி மருந்துகள் பெருமளவில் தயாரிப்பதற்கு பென்சிலிக் அமிலம் பயன்படுவதால் வேதியியல் ஆயுதங்கள் கூட்டமைப்பில் இதன் பயன்பாடு முறைப்படுத்தப்பட்டது. பல நாடுகளில் கட்டாயச் சட்டத்தின் மூலமாகவும் இதன் பயன்பாடு கண்காணிக்கப்படுகிறது.

## மேற்கோள்கள்

## வெளி இணைப்புகள்
*Safety MSDS data 
*Solubility in alcohols
*Converting Benzaldehyde to Benzilic Acid
*Synthesis of Benzilic Acid

பகுப்பு:அரோமாட்டிக் சேர்மங்கள்
பகுப்பு:பீனைல் அசிட்டிக் அமிலங்கள்
மே. வீ. வேணுகோபாலப் பிள்ளை

**மே. வீ. வேணுகோபாலன்** (ஆகத்து 31, 1896 - பெப்ரவரி 4, 1985) பதிப்பாசிரியராகவும், படைப்பாளராகவும் விளங்கியவர். தமிழுலகால், *இலக்கணத் தாத்தா* எனவும், *மகாவித்வான்* எனவும் அழைக்கப்பெற்றவர்.

## பிறப்பும் இளமையும்
சென்னை, சைதாப்பேட்டைக்கு அருகிலுள்ள மேட்டுப்பாளையம் எனும் சிற்றூரில் வீராசாமி-பாக்கியம் தம்பதியருக்கு மகனாகப் பிறந்தார். தொடக்கக் கல்வியை சைதாப்பேட்டை மாதிரிப் பள்ளியில் பயின்றார். வறுமையால் படிப்பைப் பாதியில் நிறுத்திவிட்டு சென்னை, வேப்பேரியில் உள்ள எஸ்.பி.சி.கே அச்சகத்தில் அச்சுக் கோப்பாளராகப் பணியாற்றினார். தமிழின் மீதுள்ள ஆர்வத்தால் கா. ர. கோவிந்தராச முதலியாரிடம் இலக்கண, இலக்கியங்களைக் கற்றார். கலாநிலையம் சேசாச்சல ஐயர் நடத்திய இரவுப் பள்ளியில் ஆங்கிலம் கற்றார். அதன்பின் வித்துவான் தேர்வு எழுதித் தேர்ச்சிப் பெற்றார்.

## ஆற்றிய பணிகள்
சென்னை, முத்தியால்பேட்டை உயர்நிலைப் பள்ளியிலும், புரசைவாக்கம் பெப்ரீசியசு உயர்நிலைப் பள்ளியிலும் தலைமைத் தமிழாசிரியராகப் பணியாற்றியுள்ளார். அரசாங்க இலக்கிய, இலக்கணப் பாடநூல் குழுவிலும், சென்னைப் பல்கலைக்கழகத் தமிழ்ப் பேரகராதி திருத்தக் குழுவிலும் தலைமைப் பதிப்பாசிரியராகப் பணிபுரிந்துள்ளார். சென்னைப் பல்கலைக்கழகம் வெளியிட்ட திருவாய்மொழி ஆண்டின் தமிழாக்கம் நூலின் பத்துத் தொகுதிக்கும் பதிப்பாசிரியராக விளங்கியுள்ளார். அண்ணாமலைப் பல்கலைக்கழக கம்பராமாயணப் பதிப்புக் குழுவில் உறுப்பினராகவும், புரசைவாக்கம், குருகுல மதக்கல்லூரியில் இந்துமதச் சித்தாந்தப் பேராசிரியராகவும் பணியாற்றியுள்ளார். தென்னிந்திய தமிழ்க் கல்விச் சங்கத்தின் துணைத் தலைவராக இருந்து வித்துவான் தேர்விற்குத் தனிவகுப்புகள் நடத்தியுள்ளார்.

## பதிப்பித்த நூல்கள்
* இறையனார் அகப்பொருள்
* தொல்.சொல் (நச்சர் உரை)
* தஞ்சைவாணன் கோவை
* யாப்பருங்கலக் காரிகை
* வீரசோழியம்
* யசோதர காவியம்
* அஷ்ட பிரபந்தம்
* நளவெண்பா

## எழுதிய நூல்கள்
* அம்பலவாணன் (நாவல்)
* அரிச்சந்திர புராணச் சுருக்கம்
* அராபிக் கதைகள்
* அற்புத விளக்கு
* இளங்கோவன் (நாவல்)
* குணசாகரர் (அ) இன்சொல் இயல்பு
* கொதிக்கும்மனம் (காந்தியின் மறைவு பற்றிய கவிதை நூல்) 1948 பிப்ரவரி, திராவிடர் கழகம், காஞ்சிபுரம். 
* பத்திராயு (அ) ஆட்சிக்குரியோர்

## பெற்ற விருதுகள்
திருப்பனந்தாள் காசிமடத்தில் 1967 அக்டோபர் 29 அன்று நடந்த விழாவில் அறிஞர் அண்ணாவால், *செந்தமிழ்க் களஞ்சியம்* எனும் விருதும், தமிழ்நாடு இயல், இசை, நாடக மன்றத்தால், *கலைமாமணி* விருதும் பெற்றுள்ளார். 1981 இல் அமெரிக்க உறவுபூண்ட உலகப் பல்கலைக்கழகம் இவருக்கு, டாக்டர் பட்டம் (D.Litt) வழங்கியுள்ளது. மதுரைக் காமராசர் பல்கலைக்கழகத்தில், *தமிழ்ப் பேரவைச் செம்மல்* விருதும் பெற்றுள்ளார்.

## மறைவு
இவர் 1985 பெப்ரவரி 4 அன்று காலமானார்.

## மேற்கோள்கள்

## வெளி இணைப்புகள்

* மே.வீ.வேணுகோபாலப் பிள்ளை: தமிழ் இலக்கணத் தாத்தா

பகுப்பு:1896 பிறப்புகள்
பகுப்பு:1985 இறப்புகள்
பகுப்பு:தமிழகப் பதிப்பாளர்கள்
பகுப்பு:தமிழக எழுத்தாளர்கள்
பகுப்பு:சென்னை மக்கள்
புகைக்கூண்டு

கொதிகலன், அடுப்பு, உலை, எரி உலை ஆகியவற்றில் உருவாகும் வெப்பக் கழிவு வளிகளையும், புகையையும் வெளியே வளிமண்டலத்திற்கு வெளியேற்ற உதவும் ஒரு அமைப்பு **புகைக்கூண்டு** (chimney) எனப்படும். வளிமங்கள் இயல்பாக வெளியேற வேண்டும் என்பதற்காக, இது பெரும்பாலும் செங்குத்தாக இருக்கும். அவ்வாறு கழிவு வளி வெளியேறும்போது, வெளியே இருந்து காற்று எரிதலுக்காக உள்ளிழுக்கப்படுகிறது. 
புகைக்கூண்டு பெரிய கட்டிடங்கள், நீராவிப் பொறிகள், கப்பல்கள் போன்றவற்றிலும் கட்டப்பட்டிருக்கும்.

## மேற்கோள்கள்

பகுப்பு:வளிமத் தொழில்நுட்பங்கள்
இந்தியத் தேர்தல்கள் 2017

2017 ஆம் ஆண்டில் நடைபெறவுள்ள இந்திய தேர்தல்களில் (indian elections in 2017) ஏழு மாநிலங்களின்  சட்டமன்ற தேர்தல்களும் அடங்கும்.அந்த மாநிலங்கள் பின்வருமாறு கோவா, குஜராத், ஹிமாச்சலப் பிரதேசம், மணிப்பூர், பஞ்சாப், உத்தரப் பிரதேசம் மற்றும் உத்தரகண்ட் ஆகும்.ஜனாதிபதியின் பதவி காலமும் இந்த ஆண்டுடன் முடிவடையும் .
## வரைபடங்கள்

## தேர்தல் பட்டியல்

## ஜனாதிபதி தேர்தல்
ஜனாதிபதி பிரணாப் முகர்ஜியின் பணிக்காலம் முடிவடையும்  நாளான, 2017 ஜூலை 25 க்கு முன்னர் இந்தியாவில் ஜனாதிபதித் தேர்தல் நடைபெறும்.

## துணை ஜனாதிபதி தேர்தல்
துணைஜனாதிபதி ஹமீம் அன்சாரியின் பதவிக்காலம் முடியும் முன் இதற்கான தேர்தல் நடைபெறும்.
## இதனையும் காண்க
* 2022 இந்திய மாநிலங்களின் சட்டமன்றத் தேர்தல்கள்

## சான்றுகள்

பகுப்பு:இந்தியத் தேர்தல்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
ஆண்ட்ராய்டு ஐஸ்கிரீம் சாண்ட்விச்

**ஆண்ட்ராய்டு ஐஸ்கிரீம் சாண்ட்விச்** (Android Icecream Sandwich) என்பது கூகிள் வெளியிட்ட ஆண்ட்ராய்டு இயங்குதளத்தின் குறியீடு ஆகும்.அக்டோபர் 19, 2011 இல் அறிமுகப்படுத்தப்பட்டது, ஆண்ட்ராய்டு 4.0 திறன்பேசிகள் ,கையடக்க கணினி போன்றவற்றில் பயன்படுத்தும் வகையில் வடிவமைக்கப்பட்டது.ஏனெனில் இதன் முந்தைய பதிப்பு கையடக்க கணினியில் மட்டுமே பயன்படுத்தும் வகையில் அமைந்தது. இந்த முயற்சியின் ஒரு பகுதியாக, அண்ட்ராய்டு 4.0 ஒரு புதிய காட்சி தோற்றத்தை "ஹோலோ" என்ற குறியீட்டுடன் அறிமுகப்படுத்தியது.
## வளர்ச்சி
ஆகத்து 2011-ல் ரூட்விக்கி எனும் வலைதளத்தில் நெக்சஸ் எஸ் எனும் அலிபேசி ஆண்ட்ராய்டு ஐஸ்கிரீம் சாண்ட்விச் இயங்குதளத்துடன் செயல்படும் என தெரிவித்து இருந்தது. ஆண்ட்ராய்டு 4.0 பதிப்பை அக்டோபர் 11,20111 அன்று வெளியிடுவதாக இருந்தது.ஆனால் ஆப்பிள் நிறுவனத்தின் நிறுவனர் ஸ்டீவ் ஜாப்ஸ்-ன் மறைவினால் அக்டோபர் 19,2011 ஹாங்காங்-கில் நடைபெற்றது. மேலும்கூகிள் நெக்சஸ் அலைபேசியிலும் இது இருக்கும் என அறிவித்தனர். 
## வெளியீடு
ஆண்ட்ராய்டு 4.0 உடன் இணைக்கப்பட்டுள்ள முதல் ஆண்ட்ராய்டு சாதனமாக கேலக்ஸி நெக்ஸஸ் இருந்தது. டி சம்பர் 16, 2011 இல் அண்ட்ராய்டு 4.0.3 வெளியிடப்பட்டது, இது பிழை திருத்தங்கள், புதிய சமூக ஸ்ட்ரீம் ஏபிஐ மற்றும் பிற உள் மேம்பாடுகள் ஆகியவற்றை வழங்கியது..மார்ச் 29, 2012 அன்று, அண்ட்ராய்டு 4.0.4 வெளியிடப்பட்டது, கேமரா மற்றும் திரை சுழற்சி செயல்திறன் மேம்பாடுகள், மற்றும் பிற பிழை திருத்தங்கள் ஆகியவற்றை வழங்கியது.

## காட்சி வடிவமைப்பு
வடிவமைப்பு
ஐஸ்கிரீம் சாண்ட்விச் இன் புதிய காட்சி தோற்றம் "ஹோலோ" என்று அழைக்கப்படும் விட்ஜெட் கருவி மூலம் செயல்படுத்தப்படுகிறது.பயனர்கள் கட்டமைக்கப்பட்ட இடைமுகத்தோற்றத்தை பின்பற்றினாலும் இதனை காண இயலும்.அதற்கு அவர்கள் கூகிள் ப்ளே ஸ்டோரில் இருந்து அதனை தரவிறக்கம் செய்ய வேண்டும்..
## இவற்றையும் காண்க
ஆண்ட்ராய்டு பதிப்புகளின் வரலாறு
*முந்தைய பதிப்புகள்*
ஆண்ட்ராய்டு ஒன்று
ஆண்ட்ராய்டு எக்லேர்
## சான்றுகள்

பகுப்பு:ஆண்ட்ராய்டு இயக்குதளக் கருவிகள்
பகுப்பு:ஆண்ட்ராய்டு பதிப்புகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
திசு இறப்பு

**திசு இறப்பு** அல்லது **திசு இறப்பு நோய்** (*dystrophy*) என்பது பெரும்பாலும் மரபு வழியாக ஊட்டக்குறைபாடு காரணமாகவோ அல்லது பண்பு ஜீன்களின் மூலம் கடத்தப்படுவதாலோ திசுக்களில் ஏற்படும் சீரழிவு ஆகும்.

## வகைகள்
* தசை வலுவிழப்பு நோய்
* டக்சென்னி தசைவலுவிழப்பு நோய்
* பெக்கரின் தசை வலுவிழப்பு நோய்
* இரத்தநாள நரம்பு சார்ந்த தூண்டலுக்கேற்ற துலங்கல் உண்டாகும் வலுவிழப்பு நோய்
* விழித்திரை வலுவிழப்பு நோய்
* குடல் மற்றும் பெருங்குடல் வலுவிழப்பு நோய்
* தசைச் சுருக்க வலுவிழப்பு நோய்
* கருவிழி வலுவிழப்பு நோய்
* கொழுப்பு வலுவிழப்பு நோய்

பகுப்பு:மருத்துவ கலைச்சொற்கள்
பகுப்பு:இழையவியல்
2017 இல் இந்தியா

இந்திய நிகழ்வுகள் 2017 என்பது இந்த ஆண்டில் நிகழ்ந்த தேசிய மட்ட நிகழ்வுகள் மற்றும் சம்பவங்கள் ஆகியவையின் தொகுப்பு ஆகும்.
## பொறுப்பு வகிப்பவர்கள்

## தேர்தல் பட்டியல்
*மாநில தேர்தல்*

## குடியசுத் தலைவர் தேர்தல்
சூலை 17,2017இல் குடியரசுத் தலைவர் தேர்தல் நடைபெற்று 20ஆம் நாள் முடிவு வெளியானது. ராம் நாத் கோவிந்த் குடியரசுத் தலைவராகத் தேர்வானார்.
## இந்திய துணைக் குடியரசுத் தலைவர் தேர்தல்
ஆகஸ்ட் 5.2017 அன்று துணைக் குடியரசுத் தலைவர் தேர்தல் நடைபெற்று வெங்கையா நாயுடு தேர்வானார்.

## நிகழ்வுகள்
* நவம்பர் 1
* அனைத்துவிதமான துடுப்பந்தாட்டப் போட்டிகளில் இருந்தும் ஆசீஷ் நேரா விலகினார். 
* தேசிய அனல் மின் நிறுவனத்தின் கொதிகலனில் ஏற்பட்ட தீவிபத்தில் 20 பேர் பலியாகினர். 100 க்கும் மேற்பட்டோர் காயமடைந்தனர்.

## இறப்பு
### ஜனவரி
*ஜனவரி - அபிஸ் ரிஸ்வி, 48, தொழிலதிபர், திரைப்படத் தயாரிப்பாளர் (பிறப்பு 1968)
* 3 ஜனவரி - எச். எஸ். மகாதேவா பிரசாத், 58, எம்.எல்.ஏ., கர்நாடகா மாநிலத்தில் உள்ளார் (1958 ஆம் ஆண்டு பிறந்தார்)
* 4 ஜனவரி - அப்துல் ஹாலிம் ஜாஃபர் கான், 89, சிடார் பிளேயர் (பிறப்பு 1927)
* 5 ஜனவரி - கங்குமகே காமீ, 77, அரசியல்வாதி, மணிப்பூர் முன்னாள் அமைச்சர் (1939 இல் பிறந்தார்)
* 6 ஜனவரி - ஓம் பூரி, 66, நடிகர், (பிறப்பு 1950)  
* 7 ஜனவரி - ராமானுஜ தேவ்நாதன், 57, சமஸ்கிருத அறிஞர் (1959 இல் பிறந்தார்) 
* 12 ஜனவரி - சுதிந்திர சந்திர தாஸ்குப்தா, 79, பிஜேபி திரிபுரா முன்னாள் ஜனாதிபதி (1937 இல் பிறந்தார்)
* 14 ஜனவரி - சுர்ஜித்சிங் பர்னாலா, 91, முன்னாள் மத்திய அமைச்சர், பஞ்சாபின் முன்னாள் முதலமைச்சர், பல மாநிலங்களின் முன்னாள் கவர்னர் (1925 இல் பிறந்தார்) 
* 14 ஜனவரி - சி. வி. விசுவேசுவரா, 78, விஞ்ஞானி, கருப்பு துளை இயற்பியல் (1938 இல் பிறந்தார்) 
* 18 ஜனவரி - சோஹுருல் ஹக்க், 90, இஸ்லாமிய அறிஞர் (1926 இல் பிறந்தார்) 
* 22 ஜனவரி - நாக்ஷ் லயல் பூரி, 88, கஸல் மற்றும் திரைப்பட பாடலாசிரியர் (பிறப்பு 1928)
* 26 ஜனவரி - ராம்தாஸ் அகர்வால், 79, ராஜஸ்தான் முன்னாள் ராஜ்யசபா எம்.பி.(பிறப்பு 1937) 

## பிப்ரவரி
* பிப்ரவரி 1 - ஈ. அகமது 78 வயதான முன்னாள் மாநில மந்திரி, கேரளாவிலிருந்து நாடாளுமன்ற உறுப்பினர் ஆனவர். (பிறப்பு 1938) 
* 1 பிப்ரவரி - அசிம் பாசு, 81, தியேட்டர் கலைஞர், திரைப்படக் கலை இயக்குநர் (பிறப்பு 1935)
* 13 பிப்ரவரி - சல்மா சித்திகி, 85, உருது மொழியில் புதினம் (1931 இல் பிறந்தார்)
### மார்ச்
* 1 மார்ச் - ராஜ்ஜெஷ் ஜொரி, 64, கவிஞர், பாடலாசிரியர், விளம்பர திரைப்படத் தயாரிப்பாளர் (பிறப்பு 1952)
* 1 மார்ச் - சிவ் கே. குமார், 95, ஆங்கில கவிஞர், நாடக ஆசிரியர், நாவலாசிரியர், சிறுகதை எழுத்தாளர் (பிறப்பு 1921)
* 1 மார்ச் - தாராக் மேத்தா, 87, கட்டுரையாளர், நகைச்சுவைவாதி, எழுத்தாளர், நாடக ஆசிரியர் (1929 இல் பிறந்தார்)
### ஏப்ரல்
*7 ஏப்ரல் - வினோத் கண்ணா, 70 வயதான நடிகர் (பிறப்பு 1946), சிறுநீர்ப்பை புற்றுநோயால் காலமானார்.

### மே
* 17 மே - ரிமா லாகூ, 59, நடிகை, கார்டியாக் அரஸ்ட் 
* 18 மே - அனில் டேவ், 60, கேபினட் அமைச்சர், சுற்றுச்சூழல், நுரையீரல் புற்றுநோயால் காலமானார்..
## சான்றுகள்

பகுப்பு:2017 இல் இந்தியா
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:2010களில் இந்தியா
தமிழ்ச்செம்மல் விருது

தமிழ்நாடு அரசின் தமிழ் வளர்ச்சித் துறை, தமிழ் வளர்ச்சிக்காக அரும்பாடுபடும் ஆர்வலர்களின் தமிழ்த்தொண்டினைப் பெருமைப்படுத்தி, அவர்களை ஊக்கப்படுத்தும் வகையில், **தமிழ்ச் செம்மல் விருது** வழங்கிச் சிறப்பிக்கிறது. தமிழ்நாட்டில் ஒவ்வொரு மாவட்டத்திற்கும் ஒருவர் வீதம் 32 தமிழறிஞர்களுக்கு இந்த விருது வழங்கப்படுகிறது. இந்த விருது பெறுபவருக்கு 25 ஆயிரம் ரூபாய் பரிசுத்தொகையும், தகுதியுரையும் வழங்கப்படுகிறது.

## தமிழ்ச்செம்மல் விருது பெற்றவர்கள்

* 2015 ஆம் ஆண்டிற்கான விருதினைப் பெற்றவர்கள் பட்டியல்.

* 2019 ஆம் ஆண்டிற்கான விருதினைப் பெற்றவர்கள் பட்டியல்.
* 2020 ஆம் ஆண்டிற்கான விருதினைப் பெற்றவர்கள் பட்டியல்.
* 2021 ஆம் ஆண்டிற்கான விருதினைப் பெற்றவர்கள் பட்டியல்.
* 2022, 2023ஆம் ஆண்டுக்கான விருதாளர் பட்டியல் 

## வெளி இணைப்புகள்
# தமிழ் வளர்ச்சித் துறை இணையதளம்

பகுப்பு:தமிழ் வளர்ச்சித் துறை விருதுகள்
ந. தெய்வசுந்தரம்

**ந. தெய்வசுந்தரம்** தமிழ்நாட்டில் திருநெல்வேலி மாவட்டத்தில் 1 சூன் 1950இல் பிறந்தவர். இவரின் பெற்றோர் சிவநயினார்-பாப்பு அம்மாள்.

## கல்வி
# இளங்கலைப் பட்டம் (இயற்பியல்)
# முதுகலைப் பட்டம் (தமிழ், மொழியியல்)
# முனைவர் பட்டம் (தமிழ், மொழியியல்)

## பணி
சென்னைப் பல்கலைக்கழகத்தின் தமிழ்மொழித்துறைத் தலைவராகப் பணியாற்றியவர். தமிழ் மொழியியல் ஆய்வாளராகவும் பேராசிரியராகவும் திகழ்ந்தவர்.

## சிறப்பு
# கணினிமொழியியில் வல்லுநர்.
# சென்னைப் பல்கலைக்கழகத்தில் கணினிமொழியியலுக்காக முதுகலைப் பட்டப்படிப்பைத் தொடங்கியவர்.
# கணினிவழித் தமிழ்க்கல்வியைத் தொடங்கியவர்.
# கோடிக்கணக்கான வார்த்தைகளைத் திருத்துகின்ற 'மென்தமிழ்' என்ற மென்பொருளை உருவாக்கியவர்.

## பெற்ற விருது
2013-ஆம் ஆண்டின் “முதலமைச்சர் கணினித் தமிழ் விருது”

## மேற்கோள்கள்

## இணைப்புகள்
* https://kaninitamil.wordpress.com/2015/05/09/prof-deivasundaram
* http://www.valaitamil.com/tamil-font-and-sound-prof-deivasundaram_11257.html
* http://tamil.oneindia.com/cj/mu-illangovan/2012/dr-n-deivasundaram-161548.html

பகுப்பு:தமிழ்க் கணிமையாளர்கள்
பகுப்பு:மொழியியலாளர்கள்
பகுப்பு:1950 பிறப்புகள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
யுத்த காண்டம்

**யுத்த காண்டம்** (Yuddha Kanda) , இதனை *இலங்கை காண்டம்* என்றும் அழைப்பர். இராமாயணத்தின் ஆறாவது காண்டமான யுத்த காண்டத்தில் இராமன் இலங்கையில் இராவணன் முதலான அரக்கர்களோடு
நிகழ்த்திய போர் நிகழ்ச்சிகளைக்   கூறும் பகுதியாதலின் இதனை யுத்த காண்டம் எனப் பெயர் பெற்றது.

## யுத்த காண்ட நிகழ்வுகள்
இக்காண்டத்தில் இராவணன் கடத்திச் சென்ற சீதையை, இலங்கையின் அசோகவனத்தில் கண்டு பேசியதை அனுமான் இராமரிடம் கூறுதல், சீதையை மீட்க  நீலன் மற்றும் நளன் தலைமையில் வானர வீரர்கள் தனுஷ்கோடி முதல் இலங்கை வரை கடற்பாலம் அமைத்தல், இராவணனின் தம்பி வீடணன் இராமரிடம் அடைக்கலம் அடைதல், சீதையை விட்டுவிடுமாறு இராமர் அங்கதனை இராவணனிடம்  தூதனுப்புதல், இராமரின் கோரிக்கையை மறுத்த இராவணனின் படைகளுடன்  சுக்கிரீவன், அங்கதன்  அனுமான், ஜாம்பவான், நீலன் மற்றும் நளன் தலைமையிலான வானரங்கள் மற்றும்  இராம, இலக்குமணர்கள் போரிடுதல்,  போரில் இராவணனின் மகன்களில் இந்திரஜித் தவிர அதிகாயன், பிரகஸ்தன், திரிசிரன், நராந்தகன் - தேவாந்தகன் முதலிய மகன்கள், தம்பி கும்பகர்ணன் மற்றும் பெரும்பாலான படைத்தலைவர்கள் மடிதல், இந்திரஜித்தின் நாகாஸ்திரத்திற்கு இலக்குமணன் பலியாகும் நிலையில், ஜாம்பவான் ஆலோசனையின் படி,  மேரு மலையில் உள்ள சிரஞ்சீவினி மூலிகைக் குன்றைப் பெயர்த்தெடுத்து வருதல், சிரஞ்சீவினி மூலிகைக் காற்றால் இலக்குமணனும், இறந்த ஆயிரக்கணக்கான வானரர்களும் உயிர்தெழுதல், பின்னர் நடந்த கடுமையான போரில் இலக்குமணன் இந்திரஜித்தை கொல்லுதல், இறுதியில் இராமர் இராவணனைக் கொன்று போரை முடித்து வைத்தல், வீடணனுக்கு இலங்கையின் மன்னராக இராமர் முடி சூட்டுதல்,  இராமரின் ஆணையின் படி, இலக்குமணன் தீ மூட்ட,  சீதை தீயில் பாய்ந்து, தான் கற்புள்ளவள் என்பதை உறுதி செய்தல்,  பின்னர் இராமர், சீதை, இலக்குமணன் முதலானோர், வீடணன் மற்றும் அனுமான் உள்ளிட்ட வானரக் கூட்டத்துடன் புட்பக விமானத்தில் ஏறி அயோத்தி வந்தடைதல்,  அயோத்தியில் இராமருக்கு வசிட்டர் பட்டாபிசேகம் செய்து வைத்தல் போன்ற விவரங்கள் யுத்த காண்டத்தில் விவரிக்கப்படுகிறது. அன்றிலிருந்து **இராமராச்சியம்** தொடங்கி ஆயிரம் ஆண்டுகள் இராமர் நன்னெறிகளுடன் அயோத்தியை ஆண்டார்.

## இதனையும் காண்க
*சுந்தர காண்டம்
*பால காண்டம்
*உத்தர காண்டம்

## மேற்கோள்கள்


## வெளி இணைப்புகள்

பகுப்பு:இராமாயணம்
சிவன் கோயில், சேந்தமங்கலம்

**சிவன் கோயில், சேந்தமங்கலம்** என்பது  தமிழ்நாட்டின் நாமக்கல் மாவட்டம் சேந்தமங்கலம் என்னும் ஊரில் அமைந்துள்ளது. கோயிலின் அருகே பெரிய தெப்பக்குளம் உள்ளது.

## ஆலய வரலாறு
சேந்தமங்கலத்தை ஆண்ட சோமபுரி ராஜா என்னும் மன்னனால் இந்தக் கோவில் கட்டப்பட்டது.

## தெய்வங்கள்
* விநாயகர் 
* முருகன் உடன் வள்ளி, தெய்வானை 
* தட்சணாமூர்த்தி
* காலபைரவர் 
* விஷ்ணு துர்க்கை
* சரஸ்வதி
* பிரம்மா
* 63 நாயன்மார்கள்

## வழிபடும் முறை
இக்கோயிலின் கோபுரத்தினை கடந்து சென்றதும், அங்கிருக்கும் கொடிமரத்தினை வணங்க வேண்டும். அதன் அருகே இருக்கும் பலிபீடத்தினை வணங்கி, அதில் தீய எண்ணங்களை பலியிடுவதாக நினைத்துக் கொள்ள வேண்டும். பின்பு கன்னி விநாயகரை வணங்க வேண்டும். தோப்புக்கரணமும், தலையில் குட்டியும் வணக்கம் செய்யலாம். விநாயகப் பெருமானை வணங்கிய பின்பு நந்தி தேவரிடம் சென்று மூலவரை தரிசிக்க அனுமதி தர வேண்டும். அதன் பிறகு மூலவரையும், அம்பாளையும் வணங்க வேண்டும். பின்பு கோஷ்டத்தில் உள்ள நடராஜர், திருமால் மற்றும் பிரம்மா போன்றோரை வணங்க வேண்டும். கோஷ்டத்தில் உள்ள விஷ்ணு துர்க்கையை வணங்கும் போது சண்டிகேசுவரை சிவாலயத்தில் எவ்வித பொருட்களையும் எடுத்து செல்லவில்லையென கூறி வணங்க வேண்டும். பின்பு பரிவார தேவதைகளான வள்ளி தெய்வானைமுருகன், நடராஜர் மற்றும் இதர தெய்வங்களை வணங்கி, நவகிரத்தையும் வணங்கலாம். சிவாலயங்களில் அனைத்து தெய்வங்களையும் வணங்கியபின்பு சிறிது நேரம் அமர்ந்து செல்வதை பக்தர்கள் வழக்கமாகக் கொண்டுள்ளனர். சிவாலயத்தில் சிவபெருமானை வழிபட்ட பின்பு அவர் பக்தர்களின் துணைக்காக சிவகணங்களை உடன் அனுப்பவதாகும். இவ்வாறு அமர்ந்து செல்லும் போது சிவகணங்கள் மீண்டும் சிவாலயத்திற்கு சென்று விடுகின்றன என்பதும் நம்பிக்கையாகும். ஏதேனும் வேலையாக அமராமல் சென்றால் சிவகணங்கள் பக்தர்களின் பாதுகாப்பிற்காக வரும் என்றும் நம்புகின்றனர்.

## பூஜைகள்

தினமும் காலை, மாலை வேளைகளில் பூஜை நடைபெறும்.

* தமிழ்ப் புத்தாண்டு 
* ஆங்கிலப் புத்தாண்டு
* பிரதோஷம் வழிபாடு,
* சிவராத்திரிவழிபாடு ,
* வைகாசி விசாகம்வழிபாடு, 
* சித்ரா பௌர்ணமி வழிபாடு, 
* தை அமாவாசை வழிபாடு,
* ஆருத்ரா தரிசன வழிபாடு,
* விநாயகர் சதுர்த்தி 
* மாசி மகம்
* கார்த்திகை தீபம்
* சஷ்டி விரதம்
* பங்குனி உத்திரம்

போன்ற நாட்களில் சிறப்பு பூஜைகள் நடைபெறும்.

## சிறப்பு

* இராமனால் வழிபாடு செய்யப்பட்ட தலம்.
* அனுமனால் பூஜிக்கப்பட்ட லிங்கம்

## வெளி இணைப்புகள்
*  கோயில் அமைவிடம்

பகுப்பு:நாமக்கல் மாவட்டத்திலுள்ள சிவன் கோயில்கள்
பகுப்பு:நாமக்கல்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்